1626 het dr Peter Minuit de Iigeborene, wohrschiinlig eme Zwiig vo de Lenni-Lenape-Indianer, wo dr Insle "Manna-hatta" gsait hai, Manhattan  für 60 Gulde abkauft. D Siidlig het dr Name Nieuw Amsterdam übercho und isch d Hauptstadt vo dr Kolonii Nieuw Nederland worde. In dr Siidlig hai bald chaotischi Verhältnis gherrscht und under de korrupte Gouverneur het d Kriminalität enorm zuegnoh.